Șoseaua din această zonă a țării îi lasă mereu pe străini fără respirație. Peisajul este impresionant, prezentând roci impunătoare, un canion sedimentar de câțiva kilometri, văi, păduri, ape curgătoare… Totul este parcă rupt dintr-un basm aici. Nu trebuie să ratezi acest loc!
Îți place să conduci când pleci în călătorii? Uită de Transfăgărăşan şi Transalpina. În Munții Piatra Craiului poți să te deplasezi pe o șosea care îți oferă priveliști impresionante. Pe traseul Rucăr-Bran poți admira impunătoarele chei ale Dâmbovicioarei, săpate în formațiuni de roci sedimentare.
Un canion lung de roci, întins pe circa 2 kilometri, formează Cheile Dâmbovicioarei, o destinație de vacanță ideală pentru românii care vor să scape de agitația de la oraș pentru a se bucura de liniște, aer curat și stare pozitivă. Peisajul este mirific, în unele zone pereții de piatră depășind 200 metri înălțime.
Apele râului Dâmbovicioarei au dat naștere în zona subterană unor goluri carstice. Așa se face că, în timp ce parcurgi superba șosea de la Cheile Dâmbovicioarei, poți să vizitezi nu mai puțin de 50 de peșteri în zonă. Unele dintre cele mai cunoscute sunt Peștera Dâmbovicioara și Peștera Labirintului.
Nu doar formațiunile de piatră și peșterile îți pot încânta privirea pe șoseaua de la Dâmbovicioarei, ci și văile înguste și adânci, prin care curg fără oprire ape curate și reci. Potecile forestiere dintre stânci nu au cum să nu îți atragă privirea. Totul este o reală atracție aici.
Dacă vrei să te bucuri de o escapadă în weekend, aceasta este destinația ideală. În cazul în care vrei să faci o oprire pentru a-ți trage sufletul sau pentru a te bucura de facilitățile și activitățile disponibile în zonă, ai posibilitatea de a organiza drumeții pe trasee ușoare.
Drumețiile organizate la Cheile Dâmbovicioarei sunt potrivite pentru turiștii cu orice fel de experiență. Traseele sunt ușoare, iar pe parcursul lor vei descoperi peisaje spectaculoase. Nu e nevoie să îți spunem noi mai multe, fiindcă imaginile din galeria foto vorbesc de la sine.
Un astfel de traseu este Cheile Dâmbovicioarei- Păstrăvăria Dâmbovicioara- Zanvele – Dealul Sasului. Este un traseu ușor, de aproximativ o oră și vei vedea priveliști minunate către Piatra Craiului. În plus, poți vedea Garofița Pietrei Craiului, o floare unică ce se găsește doar în această zonă.
Aici descoperi și un exemplar unic de floare, pe care nu-l vei întâlni atât de ușor în alte zone, anume Garofița Pietrei Craiului, care crește numai pe brânele stâncoase și grohotișurile din Piatra Craiului, fiind endemică pentru acest masiv din România.